50. ΝΟΜΟΘΕΤ. ΔΙΑΤΑΓΜΑ υπ’ αριθ. 1103 της 19/24 Ιαν. 1972 (ΦΕΚ Α΄ 11) Περί παρατάσεως της ισχύος διατάξεών τινων της περί Επιμελητηρίων νομοθεσίας και των διατάξεων του άρθρ. 3 παρ. 3 του Ν.Δ. 4551/1966. Άρθρ.1.-Επί μίαν διετίαν από της λήξεώς των, παρατείνεται η ισχύς των διατάξεων του Νόμ. 2791/1954 «περί τροποποιήσεως και συμπληρώσεως της περί Επιμελητηρίων Νομοθεσίας», ως αύται ετροποποιήθησαν και συνεπληρώθησαν υπό του άρθρ. 3 του Νόμ. 3201/1955 «περί των εν τη αλλοδαπή Ελληνικών Εμπορικών Επιμελητηρίων και των εν τη ημεδαπή τοιούτων», (ανωτ. αριθ. 31 και 33) του άρθρ. 12 παρ. 2 του Νόμ. 3814/1958 «περί τροποποιήσεως του Α.Ν. 2765/1941 «περί Εμπορικών Αντιπροσώπων εισαγωγής και άλλων τινών διατάξεων» και του άρθρ. 3 παρ. 3 του Ν.Δ. 4551/1966 «περί καταργήσεως της παρά τω Υπουργείω Εμπορίου Διοικήσεως Εξωτερικού Εμπορίου και άλλων τινών διατάξεων» (ανωτ. αριθ. 42). Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 14.Β.αα.49-50 Εμπορικά και Βιομηχανικά Επιμελητήρια 